b'\n_START_ARTICLE_\nMajanduskriis\n_START_SECTION_\nPankade kokkuvarisemine\n_START_PARAGRAPH_\n\xe2\x80\x8ePankade kokkuvarisemise \xc3\xbcheks suurimaks p\xc3\xb5hjustajaks on massiline hoiuste v\xc3\xa4ljav\xc3\xb5tmine panga klientide poolt. Kuna pangad laenutavad hoiuseid erinevatele firmadele ning eraisikutele, v\xc3\xb5ib juhtuda selline olukord, kus ei j\xc3\xa4tku enam piisavalt raha, et kliendid enda hoiused v\xc3\xa4lja saaksid v\xc3\xb5tta. Antud juhul l\xc3\xa4hevad hoiused kaotsi ning inimestel j\xc3\xa4\xc3\xa4b enda raha k\xc3\xa4tte saamata. Pankade kokkuvarisemised juhtuvad k\xc3\xb5ige tihedamini, kui on eelnenud pikk riskantsete laenude v\xc3\xa4ljajagamine, mida ei ole v\xc3\xb5imalik olnud tagasi maksta, p\xc3\xb5hjustades raha puuduj\xc3\xa4\xc3\xa4gi.\n_START_SECTION_\nMajandusmullide kokkukukkumine\n_START_PARAGRAPH_\nMajandusmull tekib kui inimesed kaotavad p\xc3\xb5hjusliku ja konservatiivse m\xc3\xb5tlemise ning satuvad lootusetuse ja ahnuse k\xc3\xbc\xc3\xbcsi. Sellega luuakse kujutletav majandusmull teatud kindla kauba v\xc3\xb5i toote vastu, t\xc3\xb5stes selle hinda mitmekordselt. Antud hind p\xc3\xbcsib k\xc3\xb5rgel vaid t\xc3\xa4nu inimeste arvamusele, et tegu on v\xc3\xa4ga tulurikka tootega, kuid puudub kindel arusaam, kui palju tulu toode reaalselt sisse toob. Selle k\xc3\xb5rgendatud ootustega lisandub tootele kordades rohkem ostjaid kui m\xc3\xbc\xc3\xbcjaid. Mulli kokkukukkumine saab alguse, kui \xc3\xbcles upitatud toote ootused on reaalsuses palju madalamad eeldatust ning sellest tingitult hakkavad investorid oma osalust maha m\xc3\xbc\xc3\xbcma ning hind kukub drastiliselt. Tuues kaasa antud toote v\xc3\xb5i sektori kokkuvarisemise, kuni olukord stabiliseerub. Majandusmullide kokkuvarisemist on v\xc3\xa4ga keeruline ennustada, kuna nendest saadakse alles siis aru, kui see juba on toimumas._NEWLINE_Tuntumate majandusmullide kokkuvarisemiste hulka kuuluvad 17. sajandi Hollandi tulbimaania ning 2008. aasta kinnisvaramull.\n_START_SECTION_\nStrateegilised hindade muutused turgudel\n_START_PARAGRAPH_\nHeade investeeringute tegemiseks on vajalik k\xc3\xbcllaldase informatsiooni omamine ning v\xc3\xb5ime parimal viisil ennustada, milliseid liigutusi teised investorid v\xc3\xb5ivad teha. Tulenevalt investorite eeldustest ja arvamustest v\xc3\xb5ivad liikuma hakata \xc3\xbclespuhutud kuulujutud teatud toodete v\xc3\xb5i turusektorite kohta. Selle tulemusel hakatakse rohkem raha suunama sinna suunda, samuti toimub sarnane trend ka vastupidi. Kui ennustatakse, konkurentsi investeeringute l\xc3\xb5petamist teatud alal, liiguvad ka teised rahaandjad sealt eemale. Sellise \xc3\xa4raarvamise ja ennustamise puhul v\xc3\xb5ivad turu hinnad ja toodete v\xc3\xa4\xc3\xa4rtused tugevalt k\xc3\xb5ikuda, k\xc3\xb5ik oleneb milline informatsioon liigub m\xc3\xb6\xc3\xb6da investoreid ja arendajaid.\n_START_SECTION_\nLaenud\n_START_PARAGRAPH_\nPankade peamiseks tuluallikaks on laenuda v\xc3\xa4ljajagamine. Firmad v\xc3\xb5tavad suuremahulisi laenu, et teha investeeringuid. \xc3\x9critatakse j\xc3\xa4rgida teatud reegleid laenude v\xc3\xa4ljajagamisel, et hoida turgu stabiilsena, kuid alati j\xc3\xa4\xc3\xa4b p\xc3\xbcsima oht, et laenuv\xc3\xb5tjad ei ole v\xc3\xb5imelised tagasimakseid sooritada ning kuulutavad v\xc3\xa4lja pankroti. Laenude liiga kergek\xc3\xa4eline jagamine seab suured riskid erinevatele turuosadele, kuhu antud rahad investeeritakse. Hooletute laenude jagamisega ning riskide hindamiste eiramisega luuakse soodsamaid tingimusi pankade kokkuvarisemisteks.\n_START_SECTION_\nEbakindlus ja \xc3\xbchiskondlik k\xc3\xa4itumine\n_START_PARAGRAPH_\nPaljud majanduskriisid ja majandusmullide lagunemised on j\xc3\xa4rgnenud p\xc3\xa4rast uute tehnoloogiate laialdasemat kasutuselev\xc3\xb5ttu. Investoritel puuduvad veel kindlat arusaamad, millistel viisidel tuleks uutesse tehnoloogiatesse investeerida, et tagasisaadav tulu oleks maksimaalne. Seep\xc3\xa4rast on uute v\xc3\xb5imalustega alati kaasnev ebakindlus, millest on tihti raske \xc3\xbcle saada. P\xc3\xa4rast esimeste investorite edu on l\xc3\xa4bi infovoolude j\xc3\xb5udnud \xc3\xbcldisele turule, hakkavad \xc3\xbclej\xc3\xa4\xc3\xa4nud samuti enda raha samasse tootesse paigutama, lootes, et nendel \xc3\xb5nnestub samasugune v\xc3\xb5iduk\xc3\xa4ik. Need otsused v\xc3\xb5etakse vastu rohkem lootuste ja kindlustundega, mis esialgsed investorid on neile tekitanud. Puuduvad ratsionaalsed uuringud ning ennustused, kas see on \xc3\xbcldse tulurikas ka uues keskkonnas ja pikemas perspektiivis. Hakatakse tegutsema karjana, j\xc3\xa4rgides esimesi.\n_START_SECTION_\n\xc3\x9clevaate ja regulatsioonide puuduj\xc3\xa4\xc3\xa4gid\n_START_PARAGRAPH_\nValitsused on alati p\xc3\xbc\xc3\xbcdnud majanduskriiside riske v\xc3\xa4hendada, selleks kehtestatakse teatud regulatsioonid turgudele ja pankadele. \xc3\x9cheks selliseks meetmeks on majandusaruannete avalikustamine, et k\xc3\xb5igil oleks kindel pilt firmade rahalisest v\xc3\xb5imekusest. _NEWLINE_Majanduskriiside tekkimisele kaasaaitavaks teguriks on peetud ebapiisavate regulatsioonide kehtestamine, t\xc3\xa4psema n\xc3\xa4itena v\xc3\xb5ib esile tuua 2008. aastal USA majanduskriisi \xc3\xbche peap\xc3\xb5hjustaja laenude liiga lihtne v\xc3\xa4ljajagamine. Ebapiisavate regulatsioonide t\xc3\xb5ttu on v\xc3\xb5imalik ka pettuste l\xc3\xa4biviimine. Enda majandusliku olukorra \xc3\xbclepaisutamine ning n\xc3\xb5nda lisa investorite meelitamine._NEWLINE_Ebapiisavate regulatsioonide t\xc3\xb5ttu on v\xc3\xb5imalik ka pettuste l\xc3\xa4biviimine, oma majandusliku olukorra \xc3\xbclepaisutamine ja nii t\xc3\xa4iendavate investorite meelitamine.\n_START_SECTION_\n20. sajand\n_START_PARAGRAPH_\n1901 paanika \xe2\x80\x93 piirdus New Yorgi aktsiate vahetusega_NEWLINE_1907 \xe2\x80\x93 maailma pankade kokkuvarisemine_NEWLINE_1910 \xe2\x80\x93 Shanghai kummitootmis turu kriis_NEWLINE_1929 \xe2\x80\x93 suur majanduskriis, k\xc3\xb5ige t\xc3\xa4htsam ja t\xc3\xb5sisem majanduskriis 20. sajandil_NEWLINE_1973\xe2\x80\x931973 naftakriis, naftahindade tugev t\xc3\xb5us_NEWLINE_1973\xe2\x80\x931975 \xe2\x80\x93 Britannia pankade kokkuvarisemine_NEWLINE_1980 \xe2\x80\x93 Ladina-Ameerika v\xc3\xb5lakoorem_NEWLINE_1983 \xe2\x80\x93 Iisraeli pankade kriis_NEWLINE_1987 \xe2\x80\x93 must esmasp\xc3\xa4ev, k\xc3\xb5ige j\xc3\xa4rsem aktsiate langus ajaloos_NEWLINE_1990 \xe2\x80\x93 Jaapani varade majandusmulli l\xc3\xb5hkemine_NEWLINE_1990 \xe2\x80\x93 P\xc3\xb5hjamaade pankade kriis_NEWLINE_1990 \xe2\x80\x93 \xc3\xbcldine majanduskriis_NEWLINE_1994\xe2\x80\x931995 \xe2\x80\x93 Mehhiko majanduskriis, v\xc3\xb5lakoorma kerkimine_NEWLINE_1998 \xe2\x80\x93 Venemaa majanduskriis\n_START_SECTION_\n21. sajand\n_START_PARAGRAPH_\n2000\xe2\x80\x932001 \xe2\x80\x93 T\xc3\xbcrgi majanduskriis_NEWLINE_1999\xe2\x80\x932002 \xe2\x80\x93 Argentina majanduskriis_NEWLINE_2001 \xe2\x80\x93 nn dot-comi majandusmulli l\xc3\xb5hkemine_NEWLINE_2008\xe2\x80\x932011 \xe2\x80\x93 Islandi majanduskriis_NEWLINE_2007\xe2\x80\x932008 \xe2\x80\x93 Suur majandussurutis_NEWLINE_2010 \xe2\x80\x93 Euroopa rahanduskriis'